શીર્ષક: કોરોના વાઇરસ : પ્રવાસી મજૂરોને સૅનિટાઇઝ કરવા કેરળમાં પણ યુપીની જેમ કેમિકલ છાંટવામાં આવ્યું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કેરળમાં છંટકાવની કથિત વાઇરલ તસવીર

25 માર્ચથી લોકડાઉનને કારણે રોજીરોટીનું સંકટ ઊભું થતા દિલ્હી, મુંબઈ, ગુજરાત સહિત દેશના મોટા શહેરોથી હજારો-લાખોની સંખ્યામાં આ મજૂરોએ પોતાના ગામ તરફ પલાયન શરૂ કર્યું હતું. 

આવો જ મજૂરોનો એક વીડિયો ઉત્તર પ્રદેશના બરેલીથી સામે આવ્યો હતો.

જ્યાં દિલ્હીથી બરેલી પહોંચેલા આ મજૂરોને બેસાડીને, તેમના પર ડિસઇન્ફૅક્ટૅન્ટ છાંટવામાં આવ્યું હતું. આ સ્પ્રેમાં સોડિયમ હિપોક્લોરાઇટ જેવા રસાયણ હતા.  

વીડિયો સામે આવ્યો તેની થોડી વાર પછી બરેલીના જિલ્લાધિકારીએ ટ્વીટ કર્યું, “આ વીડિયોની તપાસ કરવામાં આવી છે, સીએમઓના નિર્દેશન હેઠળ અસરગ્રસ્ત લોકોની સારવાર કરવામાં આવી રહી છે.  બરેલી નગરનિગમ તથા ફાયર બ્રિગેડની ટીમને બસોને સૅનિટાઇઝ કરવાનો આદેશ આપવામાં આવ્યો હતો, પરંતુ અતિ સક્રિયતાને કારણે આવું કરવામાં આવ્યું. સંબંધિત કર્મીઓ વિરુદ્ધ પગલાં લેવાનું કહેવામાં આવ્યું છે.”

પરંતુ ત્યાર પછી તુરંત જ ભાજપ આઈટી સેલના પ્રમુખ અમિત માલવીયે એક વીડિયો ટ્વિટર પર પોસ્ટ કર્યો અને લખ્યું, “આવા જ રસાયણ કેરળમાં લોકો ઉપર છાંટવામાં આવ્યા, તો કોઈએ તેના પર કોઈ આપત્તિ કેમ ન દર્શાવી.”

ભાજપ આઈટી સેલનું ટ્વીટ

અમિત માલવીયે આ વીડિયો સાથે લખ્યું, “આ કેરળ છે, જ્યાં પ્રશાસન સીમા પાર કરીને આવેલા લોકો પર આ સ્પ્રે કરી રહ્યું છે, પરંતુ બધો વિરોધ ઉત્તર પ્રદેશ સામે જ થઈ રહ્યો છે કારણ કે ત્યાં ભાજપના એક ભગવાધારી સંત મુખ્યમંત્રી છે જે બહુ સારું કામ કરી રહ્યા છે.”

ત્યાર બાદ કેરળનો આ વીડિયો વાઇરલ થયો અને દાવો કરવામાં આવ્યો કે કેરળના પિનરઈ વિજયનની સરકાર લોકો પર કેમિકલનો છંટકાવ કરાવી રહી છે. 

આ ટ્વીટ પછી બરેલીના જિલ્લાધિકારીએ એક વધુ ટ્વીટ કર્યું જેમાં તેમણે કહ્યું, "જોકે માસ સૅનિટાઇઝેશનની આ રીત દુનિયાના અનેક દેશોમાં વાપરવામાં આવી રહી છે." 

આ કરતી વખતે સાવચેતી રાખવાની જરૂર હતી અને સુરક્ષાનું પણ ધ્યાન રાખવાની જરૂર હતી જેનાથી લોકોને તકલીફ ન થાય.”

શું છે સત્ય?

બરેલીમાં છંટકાવ

બીબીસીએ સૌથી પહેલાં આ દાવાની તપાસ શરૂ કરી કે શું કેરળમાં આવા કોઈ કેમિકલ લોકો પર સ્પ્રે કરવામાં આવ્યા છે? અને સાથે જ દુનિયામાં કયા દેશોમાં આ રસાયણનો વપરાશ લોકો પર કરવામાં આવી રહ્યો છે. 

સૌથી પહેલાં અમે કેરળના વીડિયો વિશે માહિતી એકઠી કરી. અમને જાણવા મળ્યું કે આ વીડિયો કેરળના વાયનાડ જિલ્લાનો છે. 

બીબીસીએ કેરળ પ્રશાસનનો સંપર્ક કર્યો તો ફાયર ફોર્સના વરિષ્ઠ અધિકારીએ નામ જાહેર ન...